- डीएम के पूर्व गनर समेत 17 पर चलेगा मुकदमा , Sultanpur News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Sultanpur डीएम के पूर्व गनर समेत 17 पर चलेगा मुकदमा {"_id":"127-43924","slug":"Sultanpur-43924-127","type":"story","status":"publish","title_hn":"\u0921\u0940\u090f\u092e \u0915\u0947 \u092a\u0942\u0930\u094d\u0935 \u0917\u0928\u0930 \u0938\u092e\u0947\u0924 17 \u092a\u0930 \u091a\u0932\u0947\u0917\u093e \u092e\u0941\u0915\u0926\u092e\u093e ","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
सुल्तानपुर। मकान ढहाने और लूटपाट करने के मामले में मुख्य न्यायिक मजिस्ट्रेट ने अमेठी डीएम के पूर्व गनर, कानूनगो, लेखपाल, दरोगा व 10 सिपाहियों समेत 17 आरोपियों के खिलाफ लूट का मुकदमा दर्ज करने का आदेश दिया है। मामला अमेठी कोतवाली क्षेत्र के ग्राम पूरे गलकटा मौजा ताला से जुड़ा है। गांव निवासी रामलखन यादव ने अमेठी जिलाधिकारी के तत्कालीन गनर शंभूनाथ यादव, राजस्व निरीक्षक फतेह बहादुर सिंह, लेखपाल बजरंग बली उर्फ बजरंगी, अमेठी कोतवाली के दरोगा चंद्रशेखर सिंह व 10 सिपाहियों और ताला निवासी नीलेश कुमार, राकेश कुमार, शैलेश के खिलाफ सीजेएम कोर्ट में याचिका दायर की थी। रामलखन का कहना है कि उसके पूर्वजों का मकान गांव की आबादी गाटा संख्या 181 में स्थित है। मकान का सेहन दरवाजा पश्चिम की ओर है और उत्तर की तरफ प्रतापगढ़-जगदीशपुर की सड़क है। रामलखन के मुताबिक उसके पट्टीदार सरयू प्रसाद के नाती नीलेश कुमार का विवाह अमेठी डीएम के गनर रहे शंभूनाथ यादव की पुत्री के साथ हुआ है। रामलखन का आरोप है कि बीते छह जून को आरोपियों ने उसके मकान से सटे दालान एवं रसोईघर को गिरा दिया था। उनका यह भी आरोप है कि आरोपियों ने अटैची, रसोई गैस सिलेंडर, कुकर और एक हजार रुपये नकदी की लूटपाट की थी। घटना की सूचना छह जून को ही रामलखन ने अमेठी कोतवाली में दी, तो पुलिस ने उसे दूसरे दिन आने को कहा। दूसरे दिन जाने पर रामलखन को कोतवाली में दिन भर बैठाए रखा गया और शाम को उसे पुलिस ने डांटकर भगा दिया। घटना की सूचना एसपी व अन्य उच्चाधिकारियों को दी गई, लेकिन मुकदमा नहीं दर्ज किया गया। तब रामलखन ने कोर्ट की शरण ली। मुख्य न्यायिक मजिस्ट्रेट विनोद कुमार सिंह ने याचिकाकर्ता के अधिवक्ता अशोक मिश्र की बहस सुनने के बाद आरोपितों के खिलाफ मुकदमा दर्ज कर विवेचना करने का आदेश अमेठी पुलिस को दिया। विदित हो कि डीएम के गनर रहे शंभूनाथ यादव मौजूदा समय में अमेठी के सीडीओ के गनर हैं।